|  |  |
| --- | --- |
|  |  |
|  | **REPUBLIKA HRVATSKA**BJELOVARSKO-BILOGORSKA ŽUPANIJA**GRAD ČAZMA**GRADSKO VIJEĆE |

KLASA: 400-01/24-01/01

URBROJ: 2103-2-01/01-24-5

Čazma, 12. prosinca 2024.

Na temelju odredbe članka 82. stavka 2. Pravilnika o proračunskom računovodstvu i računskom planu („Narodne novine“ br. 124/14, 115/15, 87/16, 3/18, 126/19 i 108/20) i članka 34. Statuta Grada Čazme (Službeni vjesnik br. 13/21) Gradsko vijeće Grada Čazme, na 23. sjednici održanoj dana 12. prosinca 2024. godine, donijelo je

O D L U K U

o sukcesivnom pokriću manjka iz prethodnih godina

Članak 1.

Ovom Odlukom utvrđuju se mjere u cilju naplate prihoda i racionalizacije troškova, dinamika i izvori financijskih sredstava za pokriće manjka prihoda i primitaka nad izvršenim rashodima i izdacima iz prethodnih godina zaključno sa 31. prosinca 2023. godine.

Članak 2.

Na temelju podataka iz financijskih izvješća Grada Čazme o izvršenju proračuna za 2023. godinu utvrđen je proračunski manjak u iznosu od 410.666,59 EUR.

Članak 3.

Utvrđeni proračunski manjak iz članka 2. ove Odluke pokrit će se u narednom razdoblju prema slijedećoj dinamici:

 - 2023. godine iznos od 132.722,81 EUR,

- 2024. godine iznos od 132.722,81 EUR,

- 2025. godine iznos od 132.722,81 EUR,

- 2026. godine iznos od 12.498,16 EUR.

Članak 4.

U cilju realizacije pokrića manjka prihoda i primitaka iz članka 2. ove Odluke utvrđuju se slijedeće mjere:

- Financijskim planovima te izmjenama i dopunama planirati pokriće manjka

- Kod planiranja i izvršavanja Proračuna prioritet imaju zakonske i ugovorne obveze

- Praćenje naplate prihoda i preuzimanje obveza u skladu s njihovim ostvarenjem

- Pravovremeno poduzimanje mjera za naplatu potraživanja

- Povećanje financiranja proračunskih projekata i aktivnosti iz tekućih i kapitalnih pomoći

- Poboljšanje uvjeta za razvoj poduzetništva

- Smanjenje materijalnih rashoda uz zadržavanje kvalitete rada i pružanja usluga građanima

Članak 5.

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja i mjera za stabilno poslovanje, te Akcijski plan provedbe navedenih mjera čine prilog ove odluke i njezin su sastavni dio.

Članak 6.

Odluka o sukcesivnom pokriću manjka iz prethodnih godina stupa na snagu osmog dana od dana objave u Službenim vjesniku Grada Čazme, a primjenjuje se od 1. siječnja 2025. godine

GRADSKO VIJEĆE GRADA ČAZME

PREDSJEDNIK

Branko Novković, mag.med.techn.